Document ID: 31991R2568

Reference:
EUR-Lex - 31991R2568 - MT
Avviż Legali Importanti
|
31991R2568
Official Journal L 248 , 05/09/1991 P. 0001 - 0083 Finnish special edition: Chapter 3 Volume 38 P. 0174  Swedish special edition: Chapter 3 Volume 38 P. 0174
Ir-Regolament Tal-Kummissjoni (KEE) Nru 2568/91tal-11 ta’ Lulju 1991dwar il-karatteristiċi taż-żejt taż-żebbuġa u l-fdal taż-żejt taż-żebbuġa u dwar il-metodi ta’ analiżi rilevantiIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea,Wara li kkunsidrat ir-Regolament tal-Kunsill Nru 136/66/KEE tat-22 ta’ Settembru 1966 dwar it-twaqqif ta’ organizzazzjoni komuni tas-suq fiż-żjut u x-xaħmijiet [1], kif l-aħħar emendat bir-Regolament (KEE) Nru 3577/90 [2], u b’mod partikolari Artikolu 35a tiegħu,Billi l-Anness għar-Regolament No 136/66/KEE fih d-deskrizzjonijiet u d-definizzjonijiet taż-żejt taż-żebbuġa u ż-żejt tal-fdal taż-żebbuġa impoġġi fis-suq f’kull Stat Membru, fil-kummerċ intrakomunitarju u fil-kummerċ ma’ pajjiżi terzi;Billi, bil-għan li wieħed jiddistingwi bejn it-tipi differenti ta’ żejt, għandhom jiġu ddefiniti il-karatteristiċi fiżiċi u kimiċi ta’ kull wieħed minnhom u l-karatteristiċi organolettiċi taż-żejt verġni, biex tiġi ggarantita l-purità u l-kwalità tal-prodotti msemmija, mingħajr preġudizzju għad-disposizzjonijiet eżistenti;Billi l-preżenza tal-karatteristiċi tat-tipi differenti ta’ żejt għandha tiġi determinata b’uniformità fil-Komunità kollha; billi, għal dan il-għan, għandhom jiġu stabbiliti metodi ta’ analiżi kimika u ta’ evalwazzjoni organolettika tal-Komunità; billi għandu jitħalla jsir użu ta’ metodi oħra ta’ analiżi, għal perjodu transizzjonali, applikati fl-Istati Membri sakemm, fejn ikun hemm differenza fir-riżultati, dawk miksuba bl-użu tal-metodu komuni jkunu deċisivi;Billi d-definizzjoni tal-karatteristiċi fiżiċi u kimiċi taż-żejt tażżebbuġa u tal-metodi ta’ analiżi titlob l-emenda tan-noti addizzjonali għall-Kapitolu 15 tan-nomenklatura magħquda;Billi l-metodu ta’ evalwazzjoni tal-karatteristiċi organolettiċi tażżejt taż-żebbuġa jinkludi t-twaqqif ta’ bordijiet ta’ dewwieqa magħżula u mħarrġa; billi għalhekk, għandu jiġi stabbilit il-perjodu meħtieġ għat-twaqqif ta’ struttura bħal din; billi fid-dawl tad-diffikultajiet li xi Stati Membri sejrin jiltaqgħu magħhom fit-twaqqif ta’ bordijiet ta’ dewwieqa, l-użu ta’ bordijiet fi Stati Membri oħra għandu jiġi awtorizzat;Billi, sabiex ikun żgurat li s-sistema ta’ taxxi applikabbli għall-importazzjonijiet tal-fdal taż-żebbuġ taħdem sewwa, għandu jiġi stabbilit metodu wieħed għad-determinazzjoni tal-kontenut ta’ żejt ta’ dawn il-prodotti;Billi, biex ma ssirx ħsara lill-kummerċ, għandhom isiru disposizzjonijiet biex iż-żejt ippakkjat qabel id-dħul fis-seħħ ta’ dan ir-regolament jitwarrab f’perjodu limitat;Billi jeħtieġ li r-Regolament tal-Kummissjoni (KEE) Nru 1058/77 [3] jiġi rrevokat, kif emendat l-aħħar bir-Regolament (KEE) Nru 1858/88 [4];Billi l-Kumitat ta’ Ġestjoni għaż-Żjut u x-Xaħmijiet ma tax opinjoni fil-limitu ta’ żmien stabbilit mill-president tiegħu,ADOTTAT DAN IR-REGOLAMENT:Artikolu 11. Iż-żjut, li l-karatteristiċi tagħhom jikkonformaw ma’ dawk stabbiliti fil-punti 1, 2 u 3 t’Anness I ta’ dan ir-Regolament, għandhom jitqiesu bħala żjut verġni taż-żebbuġa skond it-tifsira ta’ punt 1 (a), (b) u (ċ) t’Anness tar-Regolament Nru 136/66/KEE.2. Iż-żejt, li l-karatteristiċi tiegħu jikkonformaw ma’ dawk stabbiliti f’punt 4 t’Anness 1 ta’ dan ir-Regolament, għandu jitqies bħala żejt taż-żebbuġa lampante skond it-tifsira ta’ punt 1 (d) t’Anness tar-Regolament Nru 136/66/KEE.3. Iż-żejt, li l-karatteristiċi tiegħu jikkonformaw ma’ dawk stabbiliti f’punt 5 t’Anness 1 ta’ dan ir-Regolament, għandu jitqies bħala żejt taż-żebbuġa raffinat skond it-tifsira ta’ punt 2 t’Anness tar-Regolament Nru 136/66/KEE.4. Iż-żejt, li l-karatteristiċi tiegħu jikkonformaw ma’ dawk stabbiliti f’punt 6 t’Anness 1 ta’ dan ir-Regolament, għandu jitqies bħala żejt taż-żebbuġa pur skond it-tifsira ta’ punt 3 t’Anness tar-Regolament Nru 136/66/KEE.5. Iż-żejt, li l-karatteristiċi tiegħu jikkonformaw ma’ dawk stabbiliti f’punt 7 t’Anness 1 ta’ dan ir-Regolament, għandu jitqies bħala żejt tal-fdal taż-żebbuġa skond it-tifsira ta’ punt 4 t’Anness tar-Regolament Nru 136/66/KEE.6. Iż-żejt, li l-karatteristiċi tiegħu jikkonformaw ma’ dawk stabbiliti f’punt 8 t’Anness 1 ta’ dan ir-Regolament, għandu jitqies bħala żejt tal-fdal taż-żebbuġa raffinat skond it-tifsira ta’ punt 5 t’Anness tar-Regolament Nru 136/66/KEE.7. Iż-żejt, li l-karatteristiċi tiegħu jikkonformaw ma’ dawk stabbiliti f’punt 9 t’Anness 1 ta’ dan ir-Regolament, għandu jitqies bħala żejt tal-fdal taż-żebbuġa skond it-tifsira ta’ punt 6 t’Anness tar-Regolament Nru 136/66/KEE.Artikolu 21. Il-karatteristiċi taż-żjut stabbiliti f’Anness I għandhom jiġu determinati b’konformità mal-metodi ta’ analiżi mniżżla hawn taħt:- għad-determinazzjoni tal-aċidi grassi liberi, espressi bħala perċentwali ta’ aċidu oleiku, l-metodu stabbilit f’Anness II,- għad-determinazzjoni tal-indiċi tal-perossidu, il-metodu stabbilit f’Anness III,- għad-determinazzjoni tal-alkoħol alifatiku, il-metodu stabbilit f’Anness IV,- għad-determinazzjoni tal-kontenut ta’ sterolo, il-metodu stabbilit f’Anness V,- għad-determinazzjoni tal-erythrodiol u tal-uvaol, il-metodu stabbilit f’Anness VI,- għad-determinazzjoni tal-aċidi grassi saturati f’pożizzjoni 2 tat-triglyceride, l-metodu stabbilit f’Anness VII,- għad-determinazzjoni tal-kontenut tat-trilinolina, il-metodu stabbilit f’Anness VIII,- għall-analiżi spettrofotometrika, il-metodu stabbilit f’Anness IX,- għad-determinazzjoni tal-kompożizzjoni tal-aċidi grassi, il-metodu stabbilit f’Anness X A u X B,- għad-determinazzjoni tas-solventi aloġenati volatili, il-metodu stabbilit f’Anness XI,- għall-evalwazzjoni tal-karatteristiċi organolettiċi taż-żejt taż-żebbuġa verġni, il-metodu stabbilit f’Anness XII,- għall-prova li jkun seħħ ir-raffinar, il-metodu stabbilit f’Anness XIII.2. L-evalwazzjoni tal-karatteristiċi organolettiċi għandha ssir minn analista u, kif xieraq, bl-assistenza ta’ speċjalista, skond il-proċedura deskritta fin-noti tad-tidwiq imsemmija f’Anness XII. Fejn l-analiżi turi karatteristiċi differenti minn dawk li joħorġu mid-deskrizzjoni tal-prodott, il-kampjun għandu jiġi eżaminat minn bord ta’ dewwieqa skond d-disposizzjonijiet t’Anness XII.Kull analiżi oħra għandha ssir mill-bord skond id-disposizzjonijiet imsemmija.Sabiex jiġu aċċertati l-karatteristiċi organolettiċi fir-rigward ta’ operazzjonijiet dwar is-sistema ta’ intervent, il-bord ta’ dewwieqa għandhom iwettqu din l-evalwazzjoni skond id-disposizzjonijiet t’Anness XII.Artikolu 3Sal-31 ta’ Ottubru 1992, l-introduzzjoni tal-metodi ta’ analiżi li għalihom hemm provdut f’Artikolu 2 ma għandiex iżżomm lill-Istati Membri milli jużaw metodi oħra ttestjati u xjentifikament validi, sakemm il-prodotti magħrufa bħala konformi mar-regoli fis-seħħ li jirregolaw il-metodi tal-Komunità jitħallew jiċċirkolaw b’mod liberu. Qabel jużaw metodi oħra, l-Istati Membri interessati għandhom jinnotifikawhom lill-Kummissjoni.Meta wieħed mill-metodi l-oħra jipproduċi riżultat differenti minn dak miksub bil-metodu komuni, ir-riżultat miksub b’dan l-aħħar metodu għandu jkun determinanti.Artikolu 41. Għall-għan ta’ evalwazzjoni tal-karatteristiċi organolettiċi, l-Istati Membri għandhom jistabbilixxu bordijiet ta’ dewwieqa mħarrġa u magħżula b’konformità mar-regoli stabbiliti f’Anness XII.2. Meta xi Stat Membri jiltaqa’ ma’ diffikultajiet fit-twaqqif ta’ xi bord fit-territorju tiegħu, jista’ juża s-servizzi ta’ xi bord li jkun qiegħed jaħdem f’xi Stat Membru ieħor.Artikolu 5In-noti addizzjonali 2, 3 u 4 tal-Kapitolu 15 tan-nomenklatura magħquda huma mibdula b’dawk li jinsabu f’Anness XIV.Artikolu 61. Il-kontenut ta’ żejt tal-għaġna ta’ żejt u fdalijiet oħra miksuba mill-estrazzjoni taż-żejt taż-żebbuġa (Kodiċi NM 23069011 u 23069019) għandu jiġi determinat billi jintuża l-metodu stabbilit f’Anness XV.2. Il-kontenut ta’ żejt imsemmi fil-paragrafu 1 għandu jiġi espress bħala perċentwali tal-piż ta’ żejt għall-piż ta’ materjal niexef.Artikolu 7Id-disposizzjonijiet tal-Komunità dwar il-preżenza ta’ sostanzi mhux mixtieqa, għajr dawk imsemmija f’Anness XI, għandhom japplikaw.Artikolu 81. L-Istati Membri għandhom jgħarrfu lill-Kummisjoni bil-miżuri meħuda għall-implimentazzjoni ta’ dan ir-Regolament.2. L-Istati Membri għandhom jibagħtu lill-Kummissjoni, fil-bidu ta’ kull nofs sena, prospett tat-tagħrif analitiku li jkollu x’jaqsam mat-testijiet imwettqa matul in-nofs sena ta’ qabel.Ir-riżultati għandhom jitqiesu mill-Kumitat ta’ Ġestjoni għaż-Żjut u x-Xaħmijiet skond il-proċedura stabbilita f’Artikolu 39 tar-Regolament Nru 136/66/KEE.Artikolu 9Ir-Regolament (KEE) Nru 1058/77 huwa b’dan il-mezz revokat.Artikolu 101. Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta l-Komunitajiet Ewropej.Iżda, il-metodu stabbilit f’Anness XII għandu japplika mill-1 ta’ Jannar 1992, għajr sa fejn għandhom x’jaqsmu l-operazzjonijiet marbuta mas-sistema ta’ intervent.2. Dan ir-Regolament ma għandux japplika għaż-żejt taż-żebbuġa u għaż-żejt tal-fdal taż-żebbuġa ppakkjat qabel id-dħul fis-seħħ ta’ dan ir-Regolament u mpoġġi fis-suq sal-31 ta’ Ottubru 1992.Dan ir-Regolament għandu jorbot fl-intier tiegħu u għandu japplika direttament fl-Istati Membri kollha.Magħmul Brussel, fil-11 ta’ Lulju 1991.Għall-KummissjoniRay Mac SharryMembru tal-Kummissjoni[1] ĠU Nru 172, 30. 9. 1966, p. 3025/66.[2] ĠU Nru L 353, 17. 12. 1990, p. 23.[3] ĠU Nru L 128, 24. 5. 1977, p. 6.[4] ĠU Nru L 166, 1. 7. 1988, p. 10.--------------------------------------------------ANNESSISommarju| | Paġna |Anness I: | Karatteristiċi taż-żejt taż-żebbuġa … | 372 |Anness II: | Determinazzjoni tal-aċidi grassi liberi … | 374 |Anness III: | Determinazzjoni tal-valur tal-perossidu … | 376 |Anness IV: | Determinazzjoni tal-kontenut tal-alkoħol alifatiku bil-kromatografija kapillari tal- gass … | 378 |Anness V: | Determinazzjoni tal-kompożizzjoni u l-kontenut ta’ steroli bil-kromatografija kolonna-kapillari tal-gass … | 383 |Anness VI: | Determinazzjoni tal-erythrodiol u l-uvaol … | 391 |Anness VII: | Determinazzjoni tal-aċidi grassi saturati fil-pożizzjoni 2 tat-trigliceride … | 393 |Anness VIII: | Determinazzjoni tal-kompożizzjoni tat-trilinolina … | 397 |Anness IX: | Investigazzjoni spettrofotometrika fl-ultravjola … | 401 |Anness XA: | Analiżi bil-kromatografija tal-gass tal-esteri tal-metilltal-aċidi grassi … | 405 |Anness XB: | Preparazzjoni tal-esteri tal-metilltal-aċidi grassi … | 413 |Anness XI: | Determinazzjoni tas-solventi aloġenati volatili taż-żejt taż-żebbuġa … | 417 |Anness XII: | Stima organolettika taż-żejt verġni taż-żebbuġa … | 418 |Anness XIII: | Prova li jkun sar ir-raffinar … | 444 |Anness XIV: | Noti addizzjonali 2, 3 u 4 għall-Kapitolu 15 tan-nomenklatura magħquda … | 446 |Anness XV: | Kontenut ta’ żejt tal-fdal taż-żebbuġa … | 449 |Anness XVI: | Determinazzjoni tal-valur tal-jodju … | 451 |--------------------------------------------------

Summary:
Analiżi taż-żejt taż-żebbuġa
Analiżi taż-żejt taż-żebbuġa
 
SOMMARJU TA’:
Ir-Regolament (KEE) Nru 2568/91 dwar il-karatteristiċi taż-żejt taż-żebbuġa u l-fdal taż-żejt taż-żebbuġa u dwar il-metodi ta’ analiżi rilevanti
Ir-Regolament Delegat (UE) 2018/1096 li jemenda r-Regolament ta’ Implimentazzjoni (UE) Nru 29/2012 fir-rigward tar-rekwiżiti għal ċerti indikazzjonijiet dwar it-tikkettar taż-żejt taż-żebbuġa
X’INHU L-GĦAN TAR-REGOLAMENTI?
Ir-Regolament (KEE) Nru 2568/91 tal-Kummissjoni Ewropea jiddefinixxi l-karatterisiċi speċifiċi applikabbli għal kull kategoria taż-żejt taż-żebbuġa u t-tipi ta’ analiżi li jiġu applikati biex jiddeterminaw il-konformità. Huwa jistabbilixxi r-rekwiżiti tal-kontroll għall-Istati Membri tal-UE. Ir-Regolament Delegat (UE) 2018/1096 (ara l-atti delegati) jirrevedi ċerti indikazzjonijiet għat-tikkettar taż-żejt taż-żebbuġa relatati mal-aċidità u s-sena tal-ħsad.
PUNTI EWLENIN
Kategoriji taż-żejt taż-żebbuġa
Hemm tmien kategoriji ta’ żejt taż-żebbuġa.Żejt taż-żebbuġa extra verġni hija l-kategorija bl-ogħla kwalità. Ma għandu ebda difetti organolettiċi u għandu togħma ta’ frott. Il-livell tal-aċidità tiegħu ma għandux jaqbeż 0.8%. Żejt taż-żebbuġa verġni jista’ jkollu xi difetti sensorji, imma f’livell baxx ħafna. L-aċidità tiegħu ma għandux jaqbeż 2%. Żejt taż-żebbuġa lampante huwa ta’ kwalità aktar baxxa miż-żejt taż-żebbuġa verġni b’aċidità ta’ aktar minn 2%, b’ebda karatteristiċi ta’ togħma ta’ frott u difetti sensorji sostanzjali. Huwa raffinat jew użat għal finijiet industrijali. Żejt taż-żebbuġa raffinat jinkiseb wara r-raffinament l-aktar tal-lampante u xi drabi żejt taż-żebbuġa verġni. Mhuwiex maħsub għas-swieq tal-konsumaturi u għandu grad ta’ aċidità sa 0.3%. Żejt taż-żebbuġa kompost minn żejt taż-żebbuġa raffinat u żjut taż-żebbuġa verġni jirriżulta mit-taħlita ta’ żejt taż-żebbuġa raffinat u żjut taż-żebbuġa extra verġni jew verġni. Huwa għandu grad ta’ aċidità sa 1%. Żejt mir-residwi taż-żebbuġ mhux raffinat jinkiseb mill-pejst residwu miksub wara li ż-żejt jiġi estratt b’mezzi mekkaniċi. Żejt mir-residwi taż-żebbuġ raffinat jinkiseb meta tirraffina żejt tal-fdal taż-żebbuġ mhux raffinat. Jista’ jkollu grad ta’ aċidità sa 0.3%. Żejt mir-residwi taż-żebbuġ jirriżulta mit-taħlit ta’ żejt mir-residwi taż-żebbuġ raffinat ma’ żejt taż-żebbuġa extra verġni jew verġni u għandu grad ta’ aċidità sa 1%.Metodi ta’ analiżi biex jiddeterminaw il-kategorizzazzjoni taż-żejt
Il-kategoriji differenti ta’ żjut taż-żebbuġa huma ggradati skont il-parametri tal-kwalità, relatati ma’:karatteristiċi psikokimiċi, bħal-livell tal-aċidità, l-indiċi tal-perossidu, il-kontenut tal-aċidi grassi u l-kompożizzjoni tal-isterols; karatteristiċi organolettiċi (sensorji), bħat-togħma tal-frott u n-nuqqas ta’ difetti organolettiċi.Ir-regolament jiddeskrivi l-metodi differenti tal-analiżi biex jiddeterminaw l-aspetti tal-kompożizzjoni li ġejjin:aċidi grassi ħielsa, espressi bħala perċentwal tal-aċidu oleiku indiċi tal-perossidu kontenut tax-xemgħa kompożizzjoni u kontenut ta’ sterols u dijalcoħols tat-triterpeni perċentwal ta’ 2-glyceryl monopalmitate kompożizzjoni ta’ aċidi grassi karatteristiċi organolettiċi ta’ żejt taż-żebbuġa verġni stigmastadienes triglycerides xemgħat, esteri metiliċi tal-aċidi grassi u etil esteri tal-aċidi grassi.Il-konformità
L-Istati Membri għandhom jiżguraw li jitwettqu kontrolli xierqa ta’ konfromità, bbażati fuq l-analiżi tar-riskji, biex jiżguraw li ż-żejt taż-żebbuġa kkumerċjalizzat huwa konsistenti mal-kategorija dikjarata. Il-kriterji tal-evalwazzjoni tar-riskji jistgħu jinkludu:il-kategorija taż-żejt, il-perjodu tal-produzzjoni, il-prezz taż-żjut f’relazzjoni ma’ żjut veġetali oħrajn, l-operazzjonijiet ta’ taħlit u ppakkjar, il-faċilitajiet u l-kundizzjonijiet tal-ħażna, il-pajjiż tal-oriġini, il-pajjiż tad-destinazzjoni, il-mezzi tat-trasport jew il-volum tal-lott; il-pożizzjoni tal-operaturi fil-katina tal-kummerċjalizzazzjoni, il-volum u l-valur ikkummerċjalizzat, il-firxa tal-kategoriji taż-żejt, it-tip ta’ negozju li jitwettaq bħal tħin, ħżin, raffinar, taħlit, ippakjar jew bejgħ bl-imnut; is-sejbiet li saru matul l-aħħar kontrolli, inluż l-għadd u t-tip ta’ difetti misjuba, il-kwalità normali taż-żjut ikkummerċjalizzati, il-prestazzjoni tat-tagħmir tekniku użat; l-affidabilità tas-sistemi tal-assigurazzjoni tal-kwalità tal-operaturi jew is-sistemi ta’ awtoverifika relatati mal-konformità tal-istandards tal-kummerċjalizzazzjoni; il-post fejn jitwettaq il-kontroll, b’mod partikolari jekk ikun l-ewwel punt tad-dħul jew l-aħħar punt tal-ħruġ mill-UE jew il-post fejn iż-żjut huma prodotti, ippakkjati, mgħobbija jew mibjugħa lill-konsumatur finali.L-Istati Membri għandhom jindikaw bil-quddiem il-kriterji għall-evalwazzjoni tar-riskji ta’ nonkonformità u l-għadd minimu ta’ operaturi, lottijiet u kwantitajiet suġġetti għal kontroll ta’ konformità. Mill-inqas kontroll ta’ konformità wieħed għal kull 1,000 tunnellata ta’ żejt taż-żebbuġa kkummerċjalizzata fl-Istat Membru għandu jitwettaq kull sena.
Jekk iż-żejt ma jikkorrispondix mad-deskrizzjoni tal-kategorija tiegħu, l-Istat Membru għandu japplika penali effettivi, proporzjonati u diżważivi skont is-serjetà tal-irregolarità u jżid il-frekwenza tal-kontrolli jekk l-irregolaritajiet ikunu sinifikanti.
Karatteristiċi organolettiċi (sensorji)
L-Istati Membri jistgħu japprovaw panels ta’ valutazzjoni biex jevalwaw u jivverifikaw il-karatteristiċi organolettiċi. Meta l-Istati Membri jiffaċċjaw diffikultajiet fit-twaqqif ta’ panels tad-dewqan fit-territorju tagħhom, huma jistgħu jsejħu lil panel tad-dewqan approvat fi Stat Membru ieħor.
Tikkettar
Ir-Regolament Delegat (UE) 2018/1096 jemenda r-Regolament ta’ Implimentazzjoni (UE) Nru 29/2012 dwar l-istandards ta’ marketing għaż-żejt taż-żebbuġ fir-rigward ta’ xi termini fakultattivi li jistgħu jitqiegħdu fuq it-tikketta:indikazzjoni tal-aċidità massima mistennija mid-data ta’ durabilità minima; is-sena tal-ħsad.
MINN META JAPPLIKAW IR-REGOLAMENTI?
Ir-Regolament (KEE) Nru 2568/91 ilu japplika mis-6 ta’ Settembru 1991. Ir-Regolament Delegat (UE) 2018/1096 ilu japplika mis-6 ta’ Awwissu 2018.
SFOND
Ara wkoll:Żejt taż-żebbuġa fl-UE (Il-Kummissjoni Ewropea) Żejt taż-żebbuġa — folja tal-fatti (Kummissjoni Ewropea).
DOKUMENTI EWLENIN
Ir-Regolament tal-Kummissjoni (KEE) Nru 2568/91 tal-11 ta’ Lulju 1991 dwar il-karatteristiċi taż-żejt taż-żebbuġa u żejt tar-residwu taż-żebbuġa u dwar il-metodi rilevanti tal-analiżi (ĠU L 248, 5.9.1991, pp. 1–83).
L-emendi suċċessivi għar-Regolament (KEE) Nru 2568/91 ġew inkorporati fid-dokument oriġinali. Din il-verżjoni konsolidata għandha valur dokumentarju biss.
Ir-Regolament Delegat tal-Kummissjoni (UE) 2018/1096 tat-22 ta’ Mejju 2018 li jemenda r-Regolament ta’ Implimentazzjoni (UE) Nru 29/2012 fir-rigward tar-rekwiżiti għal ċerti indikazzjonijiet dwar it-tikkettar taż-żejt taż-żebbuġa (ĠU L 197, 3.8.2018, pp. 3–4).
DOKUMENTI RELATATI
Ir-Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (ĠU L 347, 20.12.2013, pp. 671–854).
Ara l-verżjoni konsolidata.
Ir-Regolament ta’ Implimentazzjoni tal-Kummissjoni (UE) Nru29/2012 tat-13 ta’ Jannar 2012 dwar standars ta’ kummerċjalizzazzjoni għaż-żejt taż-żebbuġa (kodifikazzjoni) (ĠU L 12, 14.1.2012, pp. 14–21).
Ara l-verżjoni konsolidata.
Ir-Regolament (UE) Nru 1169/2011 tal-Parlament Ewropew u tal-Kunsill tal-25 ta’ Ottubru 2011 dwar l-għoti ta’ informazzjoni dwar l-ikel lill-konsumaturi, li jemenda r-Regolamenti (KE) Nru 1924/2006 u (KE) Nru 1925/2006 tal-Parlament Ewropew u tal-Kunsill u li jħassar id-Direttiva tal-Kummissjoni 87/250/KEE, id-Direttiva tal-Kunsill 90/496/KEE, id-Direttiva tal-Kummissjoni 1999/10/KE, id-Direttiva 2000/13/KE tal-Parlament Ewropew u tal-Kunsill, id-Direttivi tal-Kummissjoni 2002/67/KE u 2008/5/KE u r-Regolament tal-Kummissjoni (KE) Nru 608/2004 (ĠU L 304, 22.11.2011, pp. 18-63).
Ara l-verżjoni konsolidata.
l-aħħar aġġornament 14.10.2021